Årsmøde d. 27. maj 2025

**Udvalgets Beretning**

Så gik der endnu 1 år. I bestyrelsen glæder vi os over at turneringen på mange måder gik som forventet. Vi er klar over at vi måtte trykke en ekstra gang på turneringsknappen, som er den som placerer datoerne for alle kampe i alle rækker. Årsagen var at vi fik Børsen med i 2 division i sidste øjeblik. Det skabte ballade, da alle rækker derfor fik nye datoer. I Elite og 1 division kom der hurtigt styr på det og mange datoer blev manuelt rettet tilbage. STOR tak til alle jer der hjalp med at løse opgaven. I 2 division var det jo lidt anderledes, idet at der nu var 1 hold mere, så der kunne man ikke bare rykke turneringen tilbage. Det har betydet, da 2. division først blev færdig spillet d. 1.maj. Bestyrelsen beklager at turnering ikke var færdig spillet d. 1. april. Vi beklager at stævneplanner, som er firmaidræt Danmark fælles it system, ikke kan håndtere sådan situationer og vi beklager at i alle samme måtte rykke kampe. Men når det så er sagt, så var bestyrelsens dilemma at vi havde muligheden for at få 1 hold mere med dvs. fremgang som vi sådan savner, hvorfor vi gik den vej. Håber i derfor kan acceptere vores håndtering af den udfordring vi stod overfor. I dag er vi glade for at vi sagde ja til Børsen og vi er glade for at se både dem, Døveapparterne og ikke mindst Radiometer med i turneringen. Og når det så er sagt, så må vi også i den grad sige at Døveapparaterne er stemplet ind, ved at vinde 2 division. Vi har ikke i år hørt problemer med at tilmelde holdturnering eller stævner. Så vi kan konstatere, at det blot var en overgangsfase med at overgå til den elektroniske del. Vi fastholder dog forsat, at i til stævnerne, sender i tilmeldingerne til udvalget direkte, da det derved går meget hurtigere med at få lavet oversigten over puljer.

**Dobbelt Turnering.**

Det er nu 2 gang på 5 år at vi igen har kørt dobbeltturnering, efter at vi i 3 sæsoner havde kørt 3 dobbelt turnering. Det kører forsat rigtig godt. Der er kommet nye hold til og vi skal for god ordens skyld præcisere, at alle skal huske at taste kampresultatet ind samme dag eller dagen efter, så vi hele tiden er opdateret på stævneplanner. Rykker i en kamp, så husk at taste den nye kampdato ind. Der er faktisk mange flere end i tror, som sidder og kigger med på resultater. Heller ikke i denne sæson, har der været en eneste sag, som er landet på bestyrelsens bord. Vi kan derfor kun sige det samme igen. Det er tydeligt at der er meget erfarne spillere og hold vi har.

**Stævner**

Det er vigtigt for den siddende bestyrelse, at vi hvert år kan afvikle 2 gode stævner. Vi synes det giver rigtig meget til fællesskabsfølelsen i firmaidræt og det er dejligt at mødes på tværs af divisioner. Desværre lykkedes det heller ikke i denne sæson at afvikle 2 stævner om året. Vi synes vi havde lagt vores første stævne perfekt. Vi ved at i ikke kan i uge 42. Vi lagde derfor stævnet i Tåstrup i uge 40, lørdag d. 5. oktober. Erfaringsmæssigt perfekt, men kun 20 tilmeldte sig og det er desværre for lidt, til at vi vil afvikle et lørdagsstævne. Men vi er lidt i vildrede, fordi det plejer at være perfekt et tidspunkt, så hvis i her på mødet kan være behjælpelig med årsag, så hører vi den gerne. Vi lagde dog hurtigt et nyt stævne i Amagerhallen. Det blev lørdag d. 25. januar 2025. 33 tilmeldte sig, også havde vi et antal som var ok til at gennemføre stævnet. Det blev superhyggeligt med gratis morgenmad og fælles frokost og socialt samvær. Lige som det skal være. Danmarks hyggeligste bordtennisstævne. Men vi vil forsat, gerne ramme 50 tilmeldte for at det er et rigtig godt stævne. Så husk at informere grundigt og tidligere ude i klubberne, så alle få sat kryds i kalenderen.

I Amagerhallen er der 15 borde og i Tåstrup er der 10 borde. Det betyder at vi helst vil afvikle stævnerne i Amagerhallen, da der er mere at arbejde med. Det er dog ikke nemt at lægge stævnerne der, da Amager Bordtennis er en af Sjællands største bordtennisklubber, som selv bruger hallen i næsten hver weekend. Det kan godt betyde at vi derfor fremover vil ligge de fleste af vores stævner i Tåstrup. I den forbindelse skal det siges, at vi også er glade for Svend fra Tåstrup bordtennis, da han er supergod til både at sætte borde op, lave morgenmad og frokostbuffet. Det er jo nærmest ikke noget, den mand ikke kan klare. Tak Svend. Men lad os nu se, om vi også kan få Amagerhallen. I den forbindelse skal også lyde en stor tak til Freddy fra SAS Bordtennis, for at gøre rigtig mange aktive forsøg på at låne Amagerhallen, som vi ved ikke er nemt.

**Stævneplanner/Topliste/Booking/Holdtilmelding**

Det ligger et stort arbejde i at sætte stævneplanner op før sæsonen går i gang, rette det løbende til og kontakte klubber, hvis de ikke lægger deres resultater ind. Der ligger et stort arbejde i at holde øje med hvilke spillere klubberne benytter i den enkelte kamp. Göran har taget sig af stævneplanner og Johnny har holdt øje med resultaterne og hvilke spillere klubberne benytter. Så husk nu, at indtaste resultaterne samme dag eller dagen efter og husk kun at benytte spillere, som i har registreret og indsendt til bestyrelsen.

**Økonomi**

Økonomisk er det vigtigste at vi løber rundt. Vi kan have underskud, vi kan have overskud. Bordtennis er et selvstændigt underudvalg, som laver arbejdet, men ikke styrer økonomien. Forrige år havde vi er lille underskud i regnskabet og i år har vi et plus på 447 kr. Vi har løbende tilpasset indtjeningen til omkostningerne og for første gang, satte vi sidste år stævnedeltagelse og holdturnering en lille smule op, lige som man gør alle andre steder. I den forbindelse er det vigtigt at sige. Jeg tror Jeanette – vores fællesformand vil sige det samme, det er ikke en spareklub, så brug pengene, så det bare løber rundt. Det vil vi huske.

**Medlemmer/Fremtid**

I bestyrelsen har vi hele tiden været opmærksomme på, at vores medlemstal og turnering løbende er nedadgående. I 2018 deltog 22 klubber og 36 hold. I forrige sæson deltog 12 klubber og 20 hold. I denne sæson deltog 15 klubber og 23 hold, idet at både Børsen, Døveapparaterne og Radiometer er kommet til. Det er en fremgang på 1 sæson på 25 %. Det er sgu flot. Vi skal nyde succesen når den er der. Det er sjældent at det i disse tider går den vej, men vi skal også kigge frem. Hvad skal der til for at forsætte den vej. Har i et bud på det? Og hvordan gør vi ude i vores klubber. Hvordan sikrer at vi at det ikke bliver pensionistklubber, hvordan sikrer vi at det rent faktisk er rigtige virksomheder med ansatte som understøtter fællesskabet i Firmaidræt, hvordan sikrer vi at alle de klubber, som ikke har egne lokaler, slet ikke dyrker fællesskabet på firmalokationen, sørger for at få deres kollegaer med fremadrettet og det ikke bare bliver et egoistisk tilgang til firmasporten. Hvad mener i, hvad gør i idag? Når det så er sagt, så husk også at Firmaidræt Storkøbenhavn står til jeres rådighed, hvis i mangler inspiration. Rebekka er ansat til at være jer behjælpelig og løfter gerne opgaven sammen med jer, hvis i mangler inspiration. Göran og jeg hjælper jeg også gerne. Göran vil om lidt fortælle om hans deltagelse for at få nye klubber med og hvordan han med succes fik Radiometer med igen.

**Tak**

Til slut vil jeg sige STORT TAK til Göran og Johnny for at yde en solid indsats igennem hele sæsonen, sådan at vi alle kan nyde godt af turnering og stævner bare glider derudad. Uden jer gik det ikke.

Med disse ord, vil jeg på udvalgets vegne sige tak for vores år sammen og bringe udvalgets beretning til debat og afstemning.

Pbv.

Peter

Formand